Tenholan Riistanhoitoyhdistys

Henrik Rehn

Kantorintie 4

10520 TENHOLA

Maa- ja metsätalousministeriö

PL 30

00023 VALTIONEUVOSTO

**LAUSUNTO HALLITUKSEN ESITYS LAEIKSI RIISTANHOITOMAKSUISTA JA PYYNTILUPAMAKSUISTA ANNETUIN LAIN JA ERÄIDEN SIIHEN LIITTYVIEN LAKIEN MUUTTAMISESTA (Dnro 1149/01.01.2017)**

Tenholan riistanhoitoyhdistys lausua kantansa koskien hallituksen esitystä laeiksi riistanhoitomaksusta ja pyyntilupamaksusta annetun lain ja eräiden siihen liittyvien lakien muuttamista.

**Laki riistanhoitomaksusta ja pyyntilupamaksusta**

Tenholan riistanhoitoyhdistys kannattaa metsästäjärekisteriä koskevia muutoksia.

Riistanhoitomaksun korotusta pidetään myös perusteltuna mutta se mihin asioihin korotusta oltaisiin kohdentamassa niin näitä perusteluja tulisi muuttaa.

Yleisperustelujen johdannossa (1. Johdanto, sivu 3) todetaan seuraavasti:

*Riistanhoitoyhdistyksien toiminta on paikoin merkittävästi vaikeutunut, koska Suomen riista-keskus ei ole kyennyt tukemaan ja ohjaamaan riistanhoitoyhdistyksiä riittävästi.*

Vaikka Riistakeskuksessa on ollut prosessi jonka tehtävänä on ollut helpottaa riistanhoitoyhdistysten työtä niin työmäärä on vaan lisääntynyt. Esityksessä lähdetään siitä että siirtymällä ammattimaisiin toiminnanohjaajiin asiat ratkaistaisiin ja myös suurin osa riistanhoitomaksun korottamisesta oltaisiin ohjaamassa toiminnanohjaajien palkkaamiseen. Vapaaehtoistyö toimii siten että kaikki toimivat yhteisen hyvän eteen ja mikäli joku tai jotkut tekevät huomattavasti enemmän työtä kun muut niin heille maksetaan siitä pieni korvaus.

Tenholan riistanhoitoyhdistys onkin sitä mieltä että vaihtoehtona ammattimaiseen toiminnanohjaajaan tulisi olla se että Suomen riistakeskus tukisi ja helpottaisi riistanhoitoyhdistysten työtaakkaa, niin kun se tavoite on ollut Riistakeskuksen perustamisesta. Sen sijaan että, niin kun kohdassa 3.3 sanotaan, suurin osa varoista ohjattaisiin ammattimaisten toiminnanohjaajien palkkaamiseen niin osa varoista tulisi ohjata sellaisten henkilöiden palkkaamiseen jotka voisivat helpottaa riistanhoitoyhdistysten töitä. Tällaisia töitä olisivat esimerkiksi koulutus, koulukäynnit, nuorisotyö, tiedotus ja kirjanpito. Jos tällaisia henkilöitä palkattaisiin riistanhoitoyhdistysten tukemiseen niin he voisivat tukea kaikkia alueen riistanhoitoyhdistyksiä.

Kohdassa 3.3 sivulla 11 toiseksi viimeisessä kappaleesta oleva lause.

Tenholan riistanhoitoyhdistys esittää että kyseinen lause poistetaan. Kyseistä lausetta pidämme melkein loukkauksena vapaaehtoispohjalla toimivia toiminnanohjaajia kohtaan, ja olemme myös sitä mieltä että lauseen väittämä ei pidä paikkaansa.

Mitä tulee 3 § jakoperusteisiin niin pelkästään näillä perusteilla jaettavalla valtionavulla ei yhdistystä voi hoitaa. Esityksessä mainituista jakoperusteista ainoastaan 1) on suhteellisen kiinteä kun taas kaikki muut vaihtelevat vuodesta toiseen. Yhdistyksissä on kiinteitä kuluja jotka täytyy hoitaa riippumatta siitä lasketaanko jokin riistakolmio vai ei. Itse asiassa suurin osa yhdistyksen menoista ovat suhteellisen kiinteitä. Esimerkiksi vuosi- ja hallituksen kokouksia ei voi jättää pitämättä, kirjanpitoa ei voi jättää tekemättä eikä muita lakisääteisiä tehtäviä jättää tekemättä. Nämä kulut täytyy korvata jollain tavalla ja helpoin tapahan on tehdä se osoittamalla tietty kiinteä kulu jokaiselle yhdistykselle. Jos tätä ei haluta tehdä niin vaihtoehto tälle on että hallintokulut ja kokouskulut korvataan täysimääräisenä.

3 § 4 momenttiin esitämme että lisätään kohta 7) yhteiskunnan palvelutarve.

Yksityskohtaisiin perusteluihin (sivu 17) tulisi näin ollen lisätä myös seuraava kappale jolla perustellaan kyseinen kohta:

*Pykälän 4 momentin 7 kohdassa ehdotetaan säädettäväksi valtionavustuksen jakoperusteeksi yhteiskunnan palvelutarve. Tätä kuvaisi nykytilanteessa parhaiten alueen asukasmäärä jäsenmäärä, mikäli riistanhoitoyhdistys maksaa palkkaa toiminnanohjaajalle. Mikäli riistanhoitoyhdistys sopisi riistakeskuksen kanssa siitä, että riistakeskus osoittaa ammattimaisen henkilön hoitamaan riistanhoitoyhdistyksen toiminnanohjaajan tehtäviä, pidätettäisiin tätä vastaava osuus valtionavustuksesta Suomen riista-keskuksen osoittaman henkilön palkkaamisesta aiheutuviin menoihin.*

Perustelut tälle muutokselle ovat vastaavat kun esityksen perustelut

jakoperusteen 6 kohdassa. Vastaavalla tavalla kun metsästyslain 8 § tuottaa

työtä alueen riistanhoitoyhdistyksille niin alueen asukasmäärä vaikuttaa

riistanhoitoyhdistysten palvelutarpeeseen. Etelä-Suomessa suuri osa

yhteydenotoista riistanhoitoyhdistykseen tulee ei metsästäjiltä ja tästä syystä

alueen asukaslukumäärä tulisi myös huomioida jakoperusteena.

**Riistahallintolaki**

Tenholan riistanhoitoyhdistys kannattaa riistahallintolakiin esitettyjä muutoksia.

**Riistavahinkolaki**

Esitettyä muutosta pidetään hyvänä ja perusteltuna.

Tenhola 20.7.2017

\_\_\_\_\_Henrik Rehn\_\_\_\_\_\_\_\_

Henrik Rehn, puheenjohtaja